Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: a) az adott tevékenység folytatásához jogszabályban [39/1999. (VII. 6.) GM rendelet] elõírt
Paragraph Index: 2645

c) egyértelmûen meg kell határozni a biztonságot jellemzõ paraméterek normál üzemi értékeinek azon határértékeit, amelyek túllépése esetén a kibocsátások visszatartására szolgáló fizikai gátak fokozott igénybevételnek vannak kitéve. 4.082. A biztonsági osztályba sorolás szerinti súlyozásnak megfelelõen a biztonsági rendszerek, rendszerelemek elégítsék ki az alkalmazható legszigorúbb gyártási, szerkezeti, felülvizsgálati, karbantartási és üzemviteli szabványokat. 4.083. Ahol nincs megfelelõ elõírás, ott igazolni kell az alkalmazott tervezési eljárás és a megoldás megfelelõségét. 4.084. Új tervezésû konstrukciók csak megfelelõ kutatási és fejlesztési háttéren alapulva alkalmazhatók. Az üzembevétel elõtt tesztelni és mûködésük során ellenõrizni kell ezeket a konstrukciókat, külön figyelmet fordítva az új sajátosságokra. 4.085. Biztonsági rendszer, rendszerelem csak egy biztonsági funkcióhoz rendelhetõ. Ahol szükséges, hogy a biztonsági rendszer, rendszerelem más funkciót is teljesítsen, az egész rendszert egységesen biztonsági rendszernek kell minõsíteni, és nem szabad megengedni, hogy a másik funkció vagy annak meghibásodása a funkció teljesítését zavarja. 4.086. Minden olyan kapcsolat a biztonsági rendszer, rendszerelem és a környezete között, amely nem a biztonsági rendszer, rendszerelem kiszolgáló alrendszerekhez tartozik, elkerülendõ vagy legalábbis korlátozott funkciókkal bírhat és csak tesztcélokat szolgálhat. Idõleges vagy állandó kapcsolat minden külsõ berendezéssel csak úgy valósítható meg, hogy gondoskodni kell a megfelelõ leválaszthatóságról, azért, hogy a külsõ berendezés bármilyen hibája ne hathasson a biztonsági rendszerre, rendszerelemre. 4.087. A biztonsági rendszerek, rendszerelemek szerkezeti elemei – amennyire csak lehetséges – legyenek bizonyíthatóan hibamentesek és hibatûrõek. Ezen követelmények kielégítéséhez az alábbi szempontoknak kell eleget tenni:

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes